Aborsie-'dokter' in hof | Nuus24
Soweto: 3 vas oor onwettige aborsie
Johannesburg – 'n Man wat daarvan beskuldig word dat hy 'n onwettige aborsie uitgevoer het, het Maandag in die Protea-landdroshof verskyn, het die polisie in Gauteng gesê.Die Ugandese man, Alex Kizito, word ook aangekla van verkragting, het ao. Kay Makhubela gesê.Hy is borgtog geweier. Sy twee medebeskuldigdes – 'n ma en 'n dogter – is op borgtog van R1 000 elk vrygelaat.Kizito het glo beweer hy is 'n dokter en die aborsie op sy medebeskuldigde, 'n 21-jarige vrou, uitgevoer. Die vrou is van geheimhouding van geboorte aangekla.Makhubela kon nie sê of Kizito daarvan aangekla word dat hy hom as 'n dokter voorgedoen het nie.Die vrou se ma het na bewering bystand gebied in die prosedure deur die naelstring te sny. Voor die aborsie het Kizito na bewering die swanger vrou gedwing om met hom seks te hê.Die geaborteerde baba is in 'n plastieksak toegebind en agter 'n toilet in Soweto gelos.Die saak is tot 22 Februarie uitgestel. - Volg Nuus24 op Twitter